Hotărârea Curții (Camera a zecea) din 16 noiembrie 2023 (cerere de decizie preliminară formulată de Pécsi Törvényszék – Ungaria) – Tüke Busz Közösségi Közlekedési Zrt./Nemzeti Adó- és Vámhivatal Fellebbviteli Igazgatósága
(Cauza C-391/221, Tüke Busz)
[Trimitere preliminară – Impozitarea produselor energetice și a electricității – Directiva 2003/96/CE – Articolul 7 alineatele (2) și (3) – Rate de impozitare diferențiate în funcție de utilizarea comercială sau privată a motorinei – Noțiunea de „combustibil gazos de uz comercial utilizat [a se citi „motorină de uz comercial utilizată] drept carburant” – Motorină utilizată pentru transportul regulat de călători – Reglementare națională care prevede rambursarea accizelor, cu excepția motorinei consumate în timpul traseelor efectuate pentru întreținerea și alimentarea cu carburant a vehiculelor de transport de călători]
Limba de procedură: maghiara
Instanța de trimitere
Pécsi Törvényszék
Părțile din procedura principală
Reclamantă: Tüke Busz Közösségi Közlekedési Zrt.
Pârât: Nemzeti Adó- és Vámhivatal Fellebbviteli Igazgatósága
Dispozitivul
Articolul 7 alineatul (3) litera (b) din Directiva 2003/96/CE a Consiliului din 27 octombrie 2003 privind restructurarea cadrului comunitar de impozitare a produselor energetice și a electricității trebuie interpretat în sensul că motorina consumată în timpul traseelor efectuate în scopul reparării, întreținerii sau alimentării cu carburant a vehiculelor utilizate pentru transportul de călători intră în sfera noțiunii de „motorină de uz comercial utilizată drept carburant”, în sensul acestei dispoziții.
____________
1     JO C 326, 29.8.2022.